Burjassot acull la Final Autonòmica d’Escacs Interclubs
2025-07-24

Dissabte que ve 8 d’abril, de 17 a 21 h, el Pavelló Cobert de Burjassot acollirà la Final Autonòmica Interclubs d’Escacs, un esdeveniment organitzat per la Federació d’Escacs de la Comunitat Valenciana que espera reunir en la localitat a quasi 700 jugadors federats, procedents de les tres províncies de la Comunitat Valenciana.

L’organització d’aquesta multitudinària trobada, entorn dels escacs, compta amb l’estreta col·laboració del Club d’Escacs Burjassot i de la Regidoria d’Esports de l’Ajuntament de Burjassot, dirigida per Manuel Pérez Menero. A més, la localitat acull aquest esdeveniment l’any que el Club d’Escacs Burjassot està celebrant el seu 70 aniversari, sent aquest un dels més longeus de tots els federats en la FACV.

En la presentació de la cita esportiva, que va tenir lloc el passat 29 de març en l’Ajuntament de Burjassot, el president del Club d’Escacs Burjassot, Rafael Rierol, va destacar que la final autonòmica comptarà amb la visita del gran mestre Francisco Vallejo, “sens dubte un dels millors jugadors d’escacs de tots els temps”, a més d’altres jugadors de gran nivell internacional.

La cita que es disputa a Burjassot dissabte que ve serà classificatòria per al Campionat d’Espanya per Equips.